2, параграф 6а, буква б) от основния регламент. До въпросниците за производителите от Съюза, вносителите, ползвателите и производителите износители в Китай беше осигурен достъп онлайн (9) в деня на започване на процедурата.
 (42)
 Комисията потърси и провери цялата информация, която сметна за необходима за определяне на дъмпинга, произтичащата вреда и интереса на Съюза. Поради пандемията от COVID-19 и предприетите последващи мерки за справяне с нея („Известие относно COVID-19“) (10) Комисията не беше в състояние да извърши контролни посещения в помещенията на включените в извадката дружества и оказалите съдействие ползватели. Вместо това Комисията извърши КПР на информацията, предоставена от следните дружества чрез видеоконферентна връзка:
 Производители от Съюза:
 —
 Acome S. A. (Франция),
 —
 Corning Optical Communications Sp. z o.o. и свързаните с него дружества (Полша, Дания, Франция, Германия, Италия, Испания),
 —
 Prysmian S.p.A., и свързаните с него дружества (Германия, Дания, Испания, Италия, Нидерландия, Румъния, Словакия, Финландия, Франция, Швеция).
 Вносители:
 —
 Cable 77 Danmark ApS (Дания),
 —
 Connect Com GmbH (Германия),
 —
 Eku Kabel GmbH (Германия),
 —
 Har&Ca S.r.l. (Италия),
 —
 Infraconcepts B.V. (Нидерландия).
 Ползватели:
 —
 Deutsche Telekom GmbH (Германия).
 Производители износители в Китай:
 Групата FTT:
 —
 FiberHome Telecommunication Technologies Co., Ltd, Wuhan (FTT),
 —
 Nanjing Wasin Fujikura Optical Communication Ltd., Nanjing (NW);
 Групата ZTT:
 —
 Jiangsu Zhongtian Technology Co., Ltd., Nantong (ZT),
 —
 Zhongtian Power Optical Cable Co., Ltd., Nantong (ZP).
 Свързан търговец от Китай:
 —
 ZTT International Limited, Nantong.
 Свързан търговец от Хонконг:
 —
 Sumec Hong Kong Company Limited, Хонконг.
 Свързани вносители в Съюза:
 —
 FiberHome International Poland Sp. z o.o, Warszawa, Полша,
 —
 FiberHome International Germany GmbH, Bonn, Германия,
 —
 ZTT Europe GmbH, Tauberbischofsheim, Германия.
 1.8. Неналагане на временни мерки и последваща процедура
 (43)
 Предвид техническата сложност на случая Комисията реши да не налага временни мерки и да продължи разследването, за да събере допълнителна информация.
 (44)
 На 23 април 2021 г. в съответствие с член 19а, параграф 2 от основния регламент Комисията уведоми държавите членки и всички заинтересовани страни, че няма да бъдат налагани временни мита върху вноса на кабели от оптични влакна с произход от Китай и че разследването ще продължи.
 (45)
 След оповестяване на намерението на Комисията да не налага временни мерки бяха получени коментари и искания за разяснения от Cable 77, Eku Kabel, Infraconcept и Comel.
 (46)
 На страните, които поискаха да бъдат изслушани, беше предоставена такава възможност. Беше проведено изслушване на Cable 77 и на CCCME.
 (47)
 Комисията продължи да търси и проверява всяка информация, която счита за необходима за окончателните си констатации. В тази връзка Комисията изпрати допълнително искане за информация до оказалите съдействие невключени в извадката производители износители, до включените в извадката производители износители и до включените в извадката производители от Съюза, в това число, но не само, във връзка с данни за продажбите въз основа на групи контролни номерà на продукта (КНП), инвестиции и тръжни процедури. Отговорите бяха проверени от Комисията в рамките на допълнителен кръг от КПР.
 (48)
 Официалните статистически данни за вноса се докладват в килограми, а код по КН 8544 70 00 съдържа продукти, различни от разглеждания продукт. За